
PATVIRTINTA
Šakių rajono savivaldybės mero
2025 m. kovo   d. 
potvarkiu Nr. MT-




ŠAKIŲ RAJONO SAVIVALDYBĖS SIEKIAMŲ TIKSLŲ IR KELIAMŲ LŪKESČIŲ RAŠTAS VIEŠAJAI ĮSTAIGAI  VYTAUTO DIDŽIOJO UNIVERSITETO ŠAKIŲ „ŽIBURIO“ GIMNAZIJAI

I SKYRIUS
LŪKESČIŲ RAŠTO TIKSLAS
1. Lūkesčių rašto tikslas – identifikuoti ir nurodyti Šakių rajono savivaldybės (toliau – Savivaldybė) tikslus ir lūkesčius dėl VšĮ Vytauto Didžiojo universiteto Šakių „Žiburio“ gimnazijos (toliau – Įstaiga) veiklos. 
2. Lūkesčių raštą teikia Savivaldybė, kaip Įstaigos dalininkė, kurios turtines ir neturtines teises ir pareigas įgyvendina Savivaldybės vykdomoji institucija – Savivaldybės meras. 
3. Lūkesčių raštas skirtas VšĮ Vytauto Didžiojo universiteto Šakių „Žiburio“ gimnazijai. 
4. Įstaigos tikslas – užtikrinti teikiamų viešųjų paslaugų (pagrindinio ir vidurinio ugdymo ir kt.) prieinamumą, kokybę ir teikimo nepertraukiamumą. 
5. Lūkesčių raštas nustatomas trejiems metams: 2025–2027 m. Lūkesčiai gali būti tikslinami. 
II SKYRIUS
FINANSINIAI LŪKESČIAI

6. Įstaigos sąnaudos turi neviršyti pajamų (įskaitant finansavimo pajamas).

III SKYRIUS
LŪKESČIAI DĖL VEIKLOS REZULTATŲ

7. Užtikrinti pagrindinio ir vidurinio ugdymo paslaugų kokybę ir prieinamumą.

	Prioritetinė veikla
	Siekiamas pokytis 
(vertinimo kriterijus, matavimo vienetas)
	Siekiama reikšmė

	
	
	2025 m.
	2026 m.
	2027 m.

	              1
	2
	3
	4
	5

	1. Ugdymo kokybės gerinimas
	Išlaikiusių matematikos pagrindinio ugdymo pasiekimų patikrinimą 7–10 balų mokinių dalis nuo bendro dalyvavusių mokinių skaičiaus (proc.)
	Ne mažiau kaip 35
	Ne mažiau kaip 37
	
Ne mažiau kaip 40


	
	Išlaikiusių lietuvių kalbos ir literatūros pagrindinio ugdymo pasiekimų patikrinimą 7–10 balų mokinių dalis nuo bendro dalyvavusių mokinių skaičiaus (proc.)
	Ne mažiau kaip 75
	Ne mažiau kaip 77
	
Ne mažiau kaip 79


	
	Abiturientų, išlaikiusių lietuvių kalbos ir literatūros valstybinį egzaminą 50–100 balų, dalis nuo bendro laikiusiųjų skaičiaus (proc.)
	Ne mažiau kaip 50
	Ne mažiau kaip 55
	
Ne mažiau kaip 60


	
	Abiturientų, išlaikiusių matematikos valstybinį egzaminą 50–100 balų, dalis nuo bendro laikiusiųjų skaičiaus (proc.)
	Ne mažiau kaip 10
	Ne mažiau kaip 15
	
Ne mažiau kaip 20


	
	Įgijusių vidurinį išsilavinimą mokinių dalis nuo bendro abiturientų skaičiaus (proc.)
	100
	100
	100

	
	Įgijusių pagrindinį išsilavinimą mokinių dalis nuo bendro dešimtokų skaičiaus (proc.)
	100
	100
	100

	2. STEAM veiklos ugdymo procese
	Mokinių dalyvavimas STEAM veiklose
	1 kartą / metus
	2 kartus / metus
	2 kartus / metus

	
	Įrengti STEAM laboratoriją
	1
	1
	1



IV SKYRIUS
LŪKESČIAI DĖL VEIKLOS PRINCIPŲ

8. Įstaiga privalo vykdyti savo veiklą pagal aukščiausius skaidrumo, valdysenos, etikos ir socialinės atsakomybės standartus pagal šias kryptis: 
8.1. Skaidrumas. Įstaigoje turi būti įdiegtos korupcijos prevencijos ir rizikų valdymo priemonės, tobulinama informacijos sklaida. Įstaiga turi laikytis aukščiausių skaidrumo ir atskaitomybės standartų.
 8.2. Orientacija į klientą. Įstaiga turi užtikrinti kokybišką ir visiems prieinamą ugdymą, atsižvelgdama į skirtingus mokinių poreikius ir galimybes. Įstaiga turėtų kurti palankias sąlygas mokinių saviraiškai, akademiniam ir socialiniam tobulėjimui, užtikrinti mokytojų kvalifikacijos tobulinimą ir ugdymo proceso individualizavimą. 
8.3. Inovatyvumas. Įstaiga turėtų skatinti pedagogų ir mokinių kūrybingumą, įsitraukti į šalies ar miesto projektus ar programų iniciatyvas.
8.4. Efektyvumas. Įstaiga turi planuoti savo veiklą taip, kad užtikrintų racionalų skirtų valstybės ir Savivaldybės lėšų panaudojimą. 
8.5. Darbuotojų įsitraukimas. Įstaiga turi skatinti darbuotojų profesinį tobulėjimą, sudarant sąlygas kvalifikacijos kėlimui. Įstaiga turi gerinti darbo sąlygas, užtikrinti motyvacinę sistemą

V SKYRIUS
LŪKESČIAI DĖL ATSKAITOMYBĖS

9. Įstaiga turi reguliariai teikti ataskaitas Savivaldybei apie svarbius organizacinius pokyčius, teisminius ginčus, jeigu jie susiję su Įstaigos veikla, finansinę būklę, taip pat visus svarbius įvykius, kurie gali turėti įtakos Savivaldybės strateginiams tikslams. 
10. Įstaigos vadovas kasmet ne vėliau kaip iki einamųjų metų kovo 1 d. raštu turi pateikti Savivaldybei, kaip Įstaigos dalininkei, atnaujintą strateginį veiklos planą, metinį biudžetą ir veiklos rezultatus bei atsiskaitomąjį raštą dėl pateiktų lūkesčių. Atsiskaitomajame rašte gali būti nurodoma informacija apie aplinką, sąlygas ir (ar) rizikas, turėjusias įtakos šiame apraše suformuluotų lūkesčių įgyvendinimui, ir kita Įstaigai aktuali informacija. 

 

